Source: http://docplayer.fi/144974-9-2011-maahanmuuttajien-yhteiskunnallisen-osallistumisen-tukeminen-julkishallinnossa-ja-puolueissa.html
Timestamp: 2017-10-20 12:40:26+00:00
Document Index: 17532192

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

9/2011. Maahanmuuttajien yhteiskunnallisen osallistumisen tukeminen julkishallinnossa ja puolueissa - PDF
Download "9/2011. Maahanmuuttajien yhteiskunnallisen osallistumisen tukeminen julkishallinnossa ja puolueissa"
1 9/2011 Maahanmuuttajien yhteiskunnallisen osallistumisen tukeminen julkishallinnossa ja puolueissa
3 Maahanmuuttajien yhteiskunnallispoliittisen osallistumisen tukeminen alue ja paikallishallinnossa sekä poliittisissa puolueissa Laura Ahokas Marjukka Weide Niklas Wilhelmsson
4 Tämä julkaisu on tuotettu osana YES Yhdenvertaisuus EtuSijalle hanketta, joka on saanut rahoitusta Euroopan yhteisön työllisyyttä ja sosiaalista yhteisvastuuta koskevasta PROGRESS ohjelmasta ( ). Julkaisussa ilmaistut mielipiteet ovat kirjoittajan omia, eikä Euroopan komissio vastaa julkaisun sisällön käytöstä. Tämän julkaisun sisältö ei välttämättä edusta Euroopan komission kantoja tai näkemyksiä. YES Yhdenvertaisuus EtuSijalle on hallinnon, viranomaisten sekä syrjintävaarassa olevia ryhmiä edustavien elinten ja järjestöjen välinen yhteistyöprojekti, jonka tavoitteena on edistää syrjimättömyyttä ja yhdenvertaisia mahdollisuuksia. Projektia toteuttavat sisäasiainministeriö, oikeusministeriö, opetus ja kulttuuriministeriö, sosiaali ja terveysministeriö, työ ja elinkeinoministeriö, puolustusvoimien Pääesikunta sekä Saamelaiskäräjät ja syrjinnän vaarassa olevia tahoja edustavat järjestöt ja neuvottelukunnat. Lisätietoa osoitteesta
5 Julkaisun nimi Tekijä Oikeusministeriön julkaisu Maahanmuuttajien yhteiskunnallisen osallistumisen tukeminen julkishallinnossa ja puolueissa Laura Ahokas, Marjukka Weide, Niklas Wilhelmsson 9/2011 Selvityksiä ja ohjeita OSKARI numero ISSN L ISSN (nid.) ISBN (nid.) OM HARE numero ISSN (PDF) ISBN (PDF) OM URN Pysyvä osoite Asia ja avainsanat Tiivistelmä URN:ISBN: Demokratia, yhteiskunnallinen osallistuminen, maahanmuuttaja Tässä selvityksessä on kartoitettu suomalaisten alue ja paikallishallintoviranomaisten sekä eduskuntapuolueiden toimia maahanmuuttaneiden yhteiskunnallis poliittisen osallistumisen tukemiseksi. Lisäksi on tarkasteltu yhteiskunnallista ja poliittista osallistumista koskevien aiheiden opetusta ja käsittelyä kotoutumiskursseilla. Kartoitusta varten kerätty aineisto on saatu vastauksista kyselyihin, joita on lähetty ELY keskuksille, suurimmille kunnille, eduskuntapuolueille ja kotoutumiskursseja järjestäville oppilaitoksille. Selvitys on tehty osana Yhdenvertaisuus Etusijalle 3 (YES 3) hanketta. YES hanke on kansallinen syrjinnän vastainen toimintaohjelma, jonka tavoitteena on kasvattaa tietoisuutta ja valmiuksia yhdenvertaisen kohtelun ja syrjimättömyyden toteutumiseksi sekä edistää monimuotoisuuden hyväksymistä yhteiskunnassa. Hankkeita ovat rahoittaneet EU komission PROGRESS ohjelma ( ) sekä hankkeeseen osallistuneet organisaatiot. Oikeusministeriö on osallistunut YES 3 hankkeeseen omalla osahankkeellaan, jonka tavoitteena on ollut Suomessa asuvien maahanmuuttotaustaisten henkilöiden yhteiskunnallisen osallisuuden, osallistumiskanavien ja perusoikeustietoisuuden lisääminen.
6 Publikationens titel Författare Stödande av samhälleligt deltagande av invandrare inom den offentliga förvaltningen och partierna Laura Ahokas, Marjukka Weide, Niklas Wilhelmsson Justitieministeriets publikation 9/2011 Utredningar och anvisningar OSKARI nummer ISSN L ISSN (häft.) ISBN (häft.) OM HARE numero ISSN (PDF) ISBN (PDF) OM URN Permanent adress URN:ISBN: Sak och nyckelord Referat Demokrati, samhälleligt deltagande, invandrare I denna utredning har det kartlagts de åtgärder som de finska regionala och lokala förvaltningsmyndigheterna och riksdagspartierna har vidtagit för att stöda invandrares samhälleliga och politiska deltagande. Dessutom har man betraktat undervisningen om och behandlingen av teman som gäller samhälleligt och politiskt deltagande på integrationskurser. Materialet som utnyttjas vid kartläggningen har samlats in genom förfrågningar, som har sänts till ELYcentralerna, de största kommunerna, riksdagspartierna och de läroanstalter som ordnar integrationskurser. Utredningen hör till projektet Likabehandling på första plats 3 (YES 3, på finska Yhdenvertaisuus etusijalle). YES projektet är en nationell kampanj mot diskriminering vars mål är att öka medvetenheten om och beredskapen för likabehandling och icke diskriminering och att främja godkännandet av pluralism i samhället. Projektet finansieras av EU kommissionens PROGRESS program ( ) samt av de organisationer som deltagit i projektet. Justitieministeriet har deltagit i YES 3 projektet med ett eget delprojekt, vars mål är att öka invandrarnas samhälleliga delaktighet, deras kanaler för deltagande och deras kunskaper om de grundläggande rättigheterna.
7 Sisällysluettelo 1 Johdanto Yhdenvertaisuus Etusijalle 3 hanke Selvityksen käsitteitä Maahanmuuttaneiden poliittisen kansalaisuuden raamit Maahanmuutto Suomessa Maahanmuuttoasioiden koordinointi Suomessa Vieraskieliset äänioikeutettuina ELY keskukset ja kunnat maahanmuuttajien yhteiskunnallisen osallistumisen tukijoina ELY keskukset Kunnat Kokemuksia yhteiskuntatiedon opetuksen toteuttamisesta kotoutumiskursseilla Puolueet poliittisen osallisuuden edistäjinä Vieraskieliset vuosien 2007 ja 2008 vaaleissa Eduskuntavaalit Kunnallisvaalit Puolueiden maahanmuuttaneille suuntaama toiminta Päätelmät Kyselyn yhteenvetoa Maahanmuuttaneiden näkemyksiä yhteiskunnallisesta osallistumisesta ja julkishallinnon toimista osallistumisen tukemiseksi... 58
8 Taulukko 1. Äänioikeutetut kunnallisvaaleissa 2008 kielen ja maakunnan mukaan 17 Kuvio 1. Kunnallisvaalien 2008 suomen, ruotsin, ja saamenkielisten sekä vieraskielisten äänioikeutettujen ikäjakauma 18 Taulukko 2. Vieraskieliset äänioikeutetut kielen mukaan kunnallisvaaleissa (KV) 2008 ja eduskuntavaaleissa (EKV) Taulukko 3. Ulkomaan kansalaisten äänestysaktiivisuus kunnallisvaaleissa Taulukko 4. Ulkomaan kansalaisten äänestysaktiivisuus Helsingissä sekä Uudenmaan, Varsinais SUomen ja Pirkanmaan vaalipiirien kaupunkimaisissa kunnissa Taulukko 5. Äänestysaktiivisuus Euroopan unioinin vaaleissa Suomessa Taulukko 6. Suomessa asuvat ehdokkaat ja äänioikeutetut kielen ja maakunnan mukaan eduskuntavaaleissa Taulukko 7. Eduskuntavaalien 2007 Suomessa asuvat ehdokkaat kielen mukaan 43 Taulukko 8. Vuoden 2007 eduskuntavaalien Suomessa asuvat ehdokkaat kielen ja puolueen mukaan 43 Taulukko 9. Ehdokkaat ja valitut kielen ja maakunnan mukaan kunnallisvaaleissa Kuvio 2. Ehdokkaiden ja valittujen ikäjakauma kielen mukaan 46 Taulukko 10. Ehdokkaiden ja valittujen sukupuolijakauma kielen mukaan 46 Taulukko 11. Naisten osuus ehdokkaista ja äänioikeutetuista kielen mukaan 47 Taulukko 12. Valitut sukupuolen ja kielen mukaan 48 Taulukko 13. Ehdokkaat ja valitut puolueen ja kielen mukaan 49 Taulukko 14. Puolueiden maahanmuuttaneille suuntaaman toiminnan pääpiirteet 51
9 1 Johdanto Demokratian perusedellytykset ovat muuttuneet sekä Suomessa että maailmalla viimeisten vuosikymmenten aikana. Muun muassa globalisaatio, maailmanlaajuiseen muuttoliikkeeseen liittyvä moninaistuminen sekä hyvinvoinnin epätasainen jakautuminen ovat merkittäviä haasteita demokratian näkökulmasta. Maahanmuuttajien määrä Suomessa on moninkertaistunut viimeisen kahdenkymmenen vuoden aikana. Samalla heidän onnistuneesta kotoutumisestaan ja osallisuudestaan suomalaiseen yhteiskuntaan on tullut yhä tärkeämpi yhteiskunnallinen kysymys. 1 Esimerkkejä aiheen ajankohtaisuudesta ovat muun muassa yhteiskunnallisesti aktiivisten maahanmuutaneiden suunnitelmat siirtolaisparlamentin perustamisesta Suomeen sekä maahanmuuttoaiheisten kysymysten esille nouseminen mediassa kevään 2011 eduskuntavaalien alla. Myös uusi kotoutumislaki on astumassa voimaan vuonna 2011, suosittaa, että kunnat sisällyttäisivät kotouttamisohjelmiinsa suunnitelman hyvien etnisten suhteiden ja kulttuurin välisen vuoropuhelun edistämisestä, johon liittyy maahanmuuttajien osallisuuden vahvistaminen. Perustuslaki (14.3 ) velvoittaa julkista valtaa edistämään yksilön mahdollisuuksia osallistua yhteiskunnalliseen toimintaan ja vaikuttaa häntä itseään koskevaan päätöksentekoon. Poliittisista oikeuksista ja osallistumisoikeuksista säädetään myös kansainvälisissä sopimuksissa. Tämän lisäksi yhteiskunnallinen osallistuminen ja osallistumattomuus muodostavat myös tärkeän kysymyksen yhdenvertaisuuden näkökulmasta. Valtioneuvoston periaatepäätöksessä demokratian edistämisestä Suomessa erityisinä kohderyhminä tehostetuille tiedotustoimille on nostettu esille nuoria äänestysikään varttuvia, maahanmuuttajia sekä matalan äänestysaktiivisuuden alueita Suomessa. 2 Tässä selvityksessä kartoitetaan julkishallinnon ja eduskuntapuolueiden toimia Suomessa asuvien maahanmuuttotaustaisten henkilöiden yhteiskunnallis poliittisen osallistumisen tueksi. Julkishallinnon osalta erityisenä tarkastelun kohteena ovat asukasmäärältään maan suurimmat kunnat; maahanmuuttajien kotoutumisesta aluetasolla vastaavat elinkeino, liikenneja ympäristökeskukset (ELY) sekä kotoutumiskoulutusta järjestävät tahot. Kartoitus pohjautuu kyseisille tahoille vuoden 2010 syksyllä tehtyyn kyselyyn. Tarkentavana aineistona on käytetty vieraskielisten vaaliosallistumista koskevia tilastotietoja kunnallis ja eduskuntavaalien osalta. Selvitys on toteutettu osana Yhdenvertaisuus Etusijalle 3 (YES 3) hanketta. Yhdenvertaisuus etusijalle (YES) hanke on EU komission PROGRESSohjelman rahoittama kansallinen syrjinnän vastainen toimintaohjelma. Hankkeen tavoitteena on kasvattaa tietoisuutta ja valmiuksia yhdenvertaisen kohtelun ja syrjimättömyyden toteutumiseksi sekä edistää monimuotoisuuden hyväksymistä yhteiskunnassa. 1) Demokratiapolitiikan suuntaviivat (2010) Oikeusministeriön mietintöjä ja lausuntoja 14/2010; Maahanmuuttajien integroituminen suomalaiseen yhteiskuntaan elämän eri osa alueilla, Esiselvitys (2009). Sektoritutkimuksen neuvottelukunta. Työterveyslaitos, Kuntoutussäätiö, Terveyden ja hyvinvoinnin laitos. 2) Demokratiapolitiikan suuntaviivat. Oikeusministeriön mietintöjä ja lausuntoja 14/
10 1.1 Yhdenvertaisuus Etusijalle 3 hanke Maahanmuuttaneiden osallistuminen yhteiskunnalliseen toimintaan on monilta osin syntyperäistä väestöä vähäisempää. On muun muassa havaittu, että joidenkin negatiivisten ilmiöiden taustalla on vielä toisen tai kolmannen sukupolven kohtaamia osattomuuden, rasismin ja syrjinnän kokemuksia. Tästä syystä maahanmuuttajien osallistuminen ja osallisuus on teemoina nostettu yhä enemmän esiin yhteiskunnallisssa keskustelussa; osallistumista koskevissa akateemisissa tutkimuksissa; hallinnon kansalaisosallistumisen edellytyksiä tukevissa toimenpiteissä ja kotoutumislain uudistuksessa. Useissa selvityksissä on äänestysaktiivisuuden parantamiseen peräänkuulutettu tiedotusta, kansalaiskasvatusta ja erilaisia aktivointitoimia. Suomessa maahanmuuttaneiden äänestysaktiivisuus on toistaiseksi ollut varsin vaatimatonta ja vähemmistöjen aliedustus vaaleilla valituissa elimissä on selkeä suhteessa niiden väestöosuuteen. Myös muunlainen poliittinen osallistuminen ja järjestötoiminta ovat maahanmuuttajien keskuudessa olleet melko vähäistä. Esteitä poliittiselle ja muulle yhteiskunnalliselle osallistumiselle ovat mm. tiedonpuute ja luontevien yhteyksien ja kanssakäymisen puute valtaväestön kanssa, ennakkoluulot ja syrjintä. Tutkimuksista käy ilmi, että erityisesti maahanmuuttajanuoret ja maahanmuuttajanaiset ovat ne ryhmät, jotka äänestävät kaikkein vähiten ja joiden osallistumista erityisesti tulisi tukea. 3 Valtioneuvoston periaatepäätöksessä demokratian edistämisestä Suomessa valtioneuvosto linjaa, että erityisesti nuoriin ja maahanmuuttajiin kohdistuvaa vaalitiedotustoimintaa tulisi vahvistaa ja että kuntien käyttöön valmistellaan äänestysaktiivisuustyössä hyödynnettävää materiaalia. Periaatepäätöksen mukaan uutta teknologiaa ja sosiaalisen median mahdollisuuksia tulisi hyödyntää vaalitiedottamisessa ja eri väestöryhmien yhdenvertaisia osallistumismahdollisuuksia ja väestöryhmien välistä vuoropuhelua tulisi tukea. Samalla tulisi lisätä tietoa vähemmistökulttuureista ja uskonnoista sekä yhdenvertaisuuden ja syrjimättömyyden periaatteista ja jakaa hyviä käytäntöjä eri väestöryhmien välisten suhteiden edistämiseksi, sekä järjestää tiedotustoimintaa perusoikeuksien tunnetuksi tekemiseksi. Periaatepäätöksen linjausten mukaisesti oikeusministeriön Demokratia ja kieliasioiden yksikössä on viime vuosien aikana toteutettu useita toimenpiteitä ja projekteja maahanmuuttajien yhteiskunnallis poliittisen osallistumisen tueksi esimerkiksi osana EPACEprojektia rakennettu pääkaupunkiseudun maahanmuuttajayhdistysten Monimos verkkosivusto. 5 Tämä selvitys on tehty osana Yhdenvertaisuus Etusijalle 3 (YES 3) hanketta. YES hanke on kansallinen syrjinnän vastainen toimintaohjelma, jonka tavoitteena on kasvattaa tietoisuutta ja valmiuksia yhdenvertaisen kohtelun ja syrjimättömyyden toteutumiseksi sekä edistää monimuotoisuuden hyväksymistä yhteiskunnassa. YES hankkeita on toteutettu vuodesta 2007 alkaen yhteistyössä eri ministeriöiden sekä syrjinnän vaarassa olevia ryhmiä edustavien kattojärjestöjen ja neuvottelukuntien kanssa. Hankkeita ovat rahoittaneet EU komission PROGRESSohjelma ( ) sekä hankkeeseen osallistuneet organisaatiot. Oikeusministeriö on osallistunut YES 3 hankkeeseen omalla osahankkeellaan, jonka tavoitteena on ollut Suomessa asuvien maahanmuuttotaustaisten henkilöiden yhteiskunnallisen osallisuuden, osallistumiskanavien ja perusoikeustietoisuuden lisääminen. Osaprojekti on toteutettu yhdessä Suomen Nuorisoyhteistyö Allianssi ry:n kanssa. Yhteistyötahoina hankkeeseen on 3) Esim. Demokratiapolitiikan suuntaviivat (2010) Oikeusministeriön mietintöjä ja lausuntoja 14/ ) Oikeusministeriö 17/ ) Lisätietoa EPACE projektista: 10
11 osallistunut myös maahanmuuttajajärjestöjä, poliittisia nuoriso ja opiskelijajärjestöjä sekä tutkijoita. Tässä selvityksessä on kartoitettu suomalaisten alue ja paikallishallintoviranomaisten sekä eduskuntapuolueiden toimia maahanmuuttaneiden yhteiskunnallis poliittisen osallistumisen tukemiseksi. Lisäksi on tarkasteltu yhteiskunnallista ja poliittista osallistumista koskevien aiheiden opetusta ja käsittelyä kotoutumiskursseilla. Kartoitusta varten kerätty aineisto on saatu vastauksista kyselyihin, joita on lähetty ELY keskuksille, suurimmille kunnille, eduskuntapuolueille ja kotoutumiskursseja järjestäville oppilaitoksille. Tämän selvityksen ulkopuolelle rajautuvat kansainvälistä vertailua koskeva tarkastelu sekä valtionhallinnon (lähinnä ministeriöiden) toimet. 6 Kyselyn kautta saatuihin vastauksiin on myös pyydetty Suomessa asuvien maahanmuuttaneiden näkemyksiä YES 3 hankkeen puitteissa järjestetyssä kommentointityöpajassa. Kutsu kommentointityöpajaan lähetettiin Helsingin kaupungin ylläpitämän Infopankki sivuston käyttäjäraatilaisille. Tällä valinnalla haluttiin alleviivata sitä, että työpajan osallistujien ei odotettu olevan maahanmuuttaneiden kotoutumisen ja osallistumisen asiantuntijoita yksin henkilökohtaisen maahanmuuttotaustansa voimasta, vaan tarkoituksena oli mahdollisuuksien mukaan soveltaa työpajakeskustelussa käyttäjäraatilaisille kertynyttä laajempaa tietoa kotoutumisesta ja ammattitaitoa julkishallinnon konsultoinnista tähän tematiikkaan liittyen. Selvityksen päätelmiä on mahdollisuuksien mukaan tarkasteltu myös muiden YES 3 hankkeen puitteissa järjestetyissä työpajoissa esiintuotujen näkemysten valossa. 7 Maahanmuuttaneiden poliittista osallistumista Suomessa on tarkasteltu tässä selvityksessä erityisesti vaaliosallistumisen näkökulmasta. Tilastokeskuksen julkaistujen vaalitilastojen lisäksi on käytetty hanketta varten erikseen tilattuja tilastotietoja vieraskielisistä äänioikeutetuista, ehdokkaista ja valituista vuoden 2007 eduskuntavaaleissa ja 2008 kunnallisvaaleissa. Luvun 1 loppuosa käsittelee hankkeen lähtökohtia ja tekstissä käytettyjä termejä. Siinä selvennetään hankkeen rajauksia ja valintoja, ja haastetaan lukijaa miettimään erilaisia tulokulmia maahanmuuttaneiden osallistumisen tematiikkaan. 6) Ministeriöiden kotouttamiseen liittyviä toimenpiteitä on käsitelty esim. selvityksessä Maahanmuuttohallinnon viestinnän kehittämishanke (2010). Projektiryhmän loppuraportti. Sisäasianministeriön julkaisuja 6/ ) Työpajat on järjestetty yhdessä Suomen Nuorisoyhteistyö Allianssin, maahanmuutto ja monikulttuurisuusjärjestöjen sekä poliittisten nuoriso ja opiskelijajärjestöjen kanssa. 11
12 1.2 Selvityksen käsitteitä Suomeen muuttaneita ihmisiä koskevalle keskustelulle ja tutkimukselle on ominaista laaja käsitteellisten kysymysten tarkastelu. Keskustelu ei rajoitu siihen, mitä käsitettä olisi käytettävä, vaan kyseessä on perustavanlaatuisempi kysymys: onko sopivaa puhua maahanmuuttajista aivan kuin he olisivat yhtenäinen ryhmä, tai ylipäänsä ryhmä vastakohtana alkuperäisille asukkaille vai olisiko tarkoituksenmukaisempaa käsitellä Suomeen muuttaneita jollakin muulla tavoin erilaisten etnisten taustojen ja moninaisten maahanmuuton syiden vuoksi? Samalla, kun tässäkin selvityksessä on käsitelty maahanmuuttaneita ylipäänsä, on erityisesti vaaliosallistumista koskevien tietojen kohdalla esitelty lukuja soveltuvin osin myös äidinkielen mukaisesti. Keskustelussa käytetään monia vaihtoehtoisia ja osittain päällekkäisiä termejä, kuten maahanmuuttajat, maahanmuuttajataustaiset henkilöt, siirtolaistaustaiset asukkaat, ulkomaalaiset ja uussuomalaiset. Näillä käsitteillä on erilaisia vivahteita eri maissa ja eri yhteyksissä. Käytännössä termit saavat todellisen merkityksensä käyttöyhteydessään. 8 Aina ei ole selvää, mikä käsite on asianmukaisin. Tämä pätee erityisesti kansainvälisissä hankkeissa, joilla on useita sidosryhmiä, ja joissa pyritään vertailemaan maahanmuuttajien kotouttamiskäytäntöjä. Maahanmuuttaja maahanmuuttanut Arkikielessä maahanmuuttaja on yleisnimike, jolla tarkoitetaan esimerkiksi siirtolaisia, paluumuuttajia, pakolaisia ja turvapaikanhakijoita. Maahanmuuttaja termiä käytetään yleensä henkilöstä, joka on syntynyt ulkomailla. Tällöin voidaan puhua myös ensimmäisen sukupolven maahanmuuttajasta. Toisella sukupolvella taas viitataan ihmisiin, jotka ovat syntyneet Suomessa, ja joiden vanhemmista ainakin toinen on maahanmuuttaja. Maahanmuuttotaustaa voidaan käsitellä tutkimuksissa myös esimerkiksi kielen ja kansalaisuuden kautta. 9 Tässä raportissa puhutaan muun muassa maahanmuuttaneista sekä vieraskielisistä ja maahanmuuttotaustaisista ihmisistä. Yritämme näiden termien käytöllä löytää tarkempia ilmauksia sille, mihin yleensä käytetään sanaa maahanmuuttaja. Merkittävin syy tälle on maahanmuuttajan kielellinen epätarkkuus: maahanmuuttaja viittaa ihmiseen, joka on juuri muuttamassa. Ne ihmiset, joiden osallistumisen tukemisesta tässä raportissa puhutaan, ovat jo muuttaneet ja asettuneet aloilleen. Sana maahanmuuttajataustainen puolestaan tekee maahanmuuttajuudesta huomion kohteen, vaikka varsinaisesti taustatekijänä onkin maahanmuutto. Alan tutkijoiden ja toimijoiden piirissä maahanmuuttaja sanaa sekä kritikoidaan että käytetään kieleen vakiintuneena. Vieraskielisyys liittyy kahdella tavalla selvitystyön raamiin. Perinteinen poliittinen osallistuminen puoluetoiminnan kautta vaatii useimmiten suhteellisen hyviä suomen tai ruotsin kielen taitoja. Politiikassa aktiiviset maahanmuuttaneet ovat tuoneet esille kielen olevan heille hankala asia suomalaisessa politiikassa toimimisessa heidän hyvistä taidoistaan huolimatta. 10 Siten nimenomaisesti se, onko (potentiaalisen) osallistujan äidinkieli Suomessa julkisen keskustelun kieli, tulee merkitykselliseksi. Toinen syy tarkastella vieraskielisiä yleensä, eikä ainoastaan osallistujia äidinkielensä mukaan, liittyy uusien etnisten vähemmistöjen pienuuteen Suomessa. 9) Pyykkönen Miikka (2007) Järjestäytyvät diasporat. Etnisyys, kansalaisuus, integraatio ja hallinta maahanmuuttajien yhdistystoiminnassa. Jyväskylän yliopisto.; Maahanmuuttajien integroituminen suomalaiseen yhteiskuntaan elämän eri osaalueilla, Esiselvitys (2009). Sektoritutkimuksen neuvottelukunta. Työterveyslaitos, Kuntoutussäätiö, Terveyden ja hyvinvoinnin laitos. 10) Weide, Marjukka (2009). Ulkomailla syntyneenä suomalaisessa kunnallispolitiikassa. Maahanmuuttotaustaisten kunnanvaltuutettujen edustajuuskäsitykset, motivaatio sekä suhde maahanmuutto ja kulttuuritaustaansa puheessa politiikassa toimimisesta. Helsingin yliopisto, Kuntaliitto, s
13 Vain suurimpien ryhmien kohdalla on mielekästä esittää tilastolukuja vaalien äänioikeutetuista, ehdokkaista ja valituista äidinkielen mukaan. Tilastotiedoissa mainittua äidinkielitietoa voidaan käyttää karkeana työvälineenä, kun halutaan tarkastella maahanmuuton myötä syntyneitä uusia vähemmistöryhmiä. Kielitietoon liittyy kuitenkin useita mielessä pidettäviä seikkoja. Ensinnäkin kieli on vain yksi piirre, joka saattaa määrittää etnistä tai kulttuurista ryhmää. Yhtäältä kokemus etnisestä yhteenkuuluvuudesta ei välttämättä tarvitse kieltä, kuten on englantia äidinkielenään puhuvien walesilaisten kohdalla. Toisaalta yhden kielen piiriin voi kuulua monia itsensä enemmän tai vähemmän erillisiksi ryhmiksi mieltäviä väestönosia, kuten on Suomen venäjänkielisten kohdalla. Äidinkielitieto ei myöskään mene yksiin maahanmuuttotaustan kanssa. Etnisyydeltään ruotsalaiset ruotsinkieliset maahanmuuttaneet sujahtavat kotimaisten kielten kategoriaan, samoin suomea äidinkielenään puhuvat inkerinsuomalaiset, eivätkä tämän selvityksen tilastotiedot siksi kata heitä. Oma ongelmansa liittyy kielitiedon tilastointiin Suomessa: kukin voi rekisteröidä vain yhden kielen. Kaksi ja monikielisyys ei siksi näy tilastoissa. Heikossa asemassa olevien kielten kuten saamen kielten ja Suomen romanikielen kohdalla kaksikielisen ihmisen vahvin ja rekisteröity kieli on useimmiten suomi. Äidinkielitilasto ei siten heijasta kielellistä moninaisuutta kovin tarkasti, mutta tämän selvityksen tarkoitusta varten riittävästi. 11 Kotoutuminen kotouttaminen Kotoutumisella tarkoitetaan dynaamista, pitkäkestoista prosessia, jossa maahanmuuttanut tulee osalliseksi yhteiskuntaan ja uuteen elinympäristöönsä sosiaalisesti, taloudellisesti ja poliittisesti. Kotoutumisen käsite sisältää myös ajatuksen oman kielen ja kulttuurin säilyttämisestä uuden asuinmaan yhteiskuntaan osallistumisen ohella. Kotoutumista tulee lähestyä maahanmuuttajien ja suomalaisen yhteiskunnan välisen kaksisuuntaisen integraation näkökulmasta eli selvittää kotoutumista ja siihen liittyviä tekijöitä eri osapuolten suunnalta. 12 Kotoutumisprosessi voi kestää monia vuosia, joskus kauemmin kuin kansalaisuuden saaminen, ja se voi vaikuttaa toiseen ja kolmanteen sukupolveen. Kotouttamispolitiikassa on siksi nähty sitoutuminen kotoutumisen edellytyksenä: vastaanottavan yhteiskunnan on toivotettava maahanmuuttajat tervetulleiksi ja tarjottava heille mahdollisuuksia tutustua yhteiskuntaan monipuolisesti, ja maahanmuuttajien on puolestaan osoitettava sitoutumista vastaanottavan yhteiskunnan osaksi tulemisessa. Maahanmuuttajien kotouttaminen yhteiskuntaan on tärkeä, joskin monimutkainen ja omalla tavallaan herkkä tehtävä. Euroopan maat kohtaavat kotouttamisprosessiensa kehittämisessä osin samantyyppisiä haasteita. 13 Kotouttamisen merkityksestä keskustellaan vilkkaasti ja käsite on melko kiistanalainen. Eräs keskustelun aihe on, pitäisikö politiikkalinjauksissa korostaa sopeutumista vai monikulttuurisuutta, vai ovatko molemmat käsitteet jo vanhentuneet. Suomessa kotoutuminen on määritelty maahanmuuttajien ja vastaanottavan maan keskinäisen sopeutumisen kaksisuuntaiseksi prosessiksi. Tässä kotoutumisen määritelmässä huomio kiinnitetään vastaanottavien yhteiskuntien, niiden kansalaisten, rakenteiden ja järjestöjen tapoihin. Kun uudet muuttajat saapuvat, muodostavat he osan näistä yhteiskunnista ja muokkaavat tulevaisuuttaan erilaisen yhteiskunnallisen ja taloudellisen 11) Kielitilastoinnista ks. Latomaa, Sirkku & Minna Suni (2010). Toisen sukupolven kielelliset valinnat. Teoksessa Tuomas Martikainen & Lotta Haikkola (toim.) Maahanmuutto ja sukupolvet. Suomalaisen kirjallisuuden seura, s ) Maahanmuuttajien integroituminen suomalaiseen yhteiskuntaan elämän eri osa alueilla, Esiselvitys (2009). 13) Maahanmuuttajien demokraattisen osallistumisen ja integroitumisen edistäminen (2010) EPACE teemajulkaisu. 13
14 osallistumisen avulla. Siksi kotoutumista ei pitäisi ymmärtää kapeasti jonakin, joka koskee vain saapuvia maahanmuuttajia vaan myös vastaanottavaa yhteiskuntaa ja sen kykyä mukautua kasvaneeseen moninaisuuteen. Poliittinen osallistuminen poliittinen kansalaisuus Kaikkien sellaisten sosiaalisten tilanteiden ja asiantilojen, joihin liittyy erimielisyys jostakin normista, voidaan ajatella olevan poliittisia. 14 Poliittinen osallistuminen puolestaan voi olla monenlaista toimimista suhteessa tuohon erimielisyyteen. Perinteisiksi poliittisen osallistumisen muodoiksi kutsutaan esimerkiksi vaaliosallistumista, poliittiseen puolueeseen tai etujärjestöön kuulumista ja sellaisessa toimimista sekä yhteydenpitoa poliitikkoihin. Epämuodollisempia mutta vakiintuneita osallistumisen tapoja ovat esimerkiksi toiminta nk. yhden asian liikkeissä, osallistuminen mielenosoituksiin ja yksityisten kulutusvalintojen suuntaaminen yhteisten poliittisten tavoitteiden mukaisesti. 15 Poliittisen kansalaisuuden käsitteellä viitataan siihen yksilön ja yhteiskunnan suhteen aspektiin, joka liittyy politiikkaan. Yhteiskunnan poliittinen kansalaisuus on toimijuutta, joka ei edellytä muodollista maan kansalaisuutta. Tässä selvityksessä käsitellään pääasiallisesti vaaleihin ja puolueisiin kytkeytyvää politiikkaa. Rajaus liittyy oikeusministeriön YES 3 hankkeen aikapuitteisiin ja resursseihin. Maahanmuuttaneiden poliittista osallistumista esimerkiksi vaikuttamistoimintaan suuntautuneissa kansalaisjärjestöissä, yhden asian liikkeissä ja työmarkkinajärjestöissä olisi myös tärkeää tarkastella, mutta se vaatisi laajamittaisempaa työtä ) Politiikasta ja poliittisen käsitteestä ks. esim. Beck, Ulrich (1995) Politiikan uudelleen keksiminen: kohti refleksiivisen modernisaation historiaa. Teoksessa Ulrich Beck, Anthony Giddens & Scott Lash. Refleksiivinen modernisaatio. Vastapaino. 15) Poliittisen osallistumisen muodoista ks. esim. Dalton (1988) Citizen Politics in Western Democracies. Public Opinion and Political Parties in the United States, Great Britain, West Germany and France. Chatham House. 16) Ammattijärjestöjen ja maahanmuuttaiden suhteesta Suomessa ks. Alho, Rolle (2008) Maahanmuuttajat suomalaisessa ay liikkeessä tapaus PAM. Teoksessa Going Global. AY liikkeen menestysresepti globaalissa ajassa? Mika Helander (toim.). SoPhi 110. Minerva Kustannus, s
15 2 Maahanmuuttaneiden poliittisen kansalaisuuden raamit 2.1 Maahanmuutto Suomessa Ulkomaan kansalaisten osuus väestöstä on Suomessa noin kolmen prosentin luokkaa. Vaikka osuus onkin jatkuvassa kasvussa, on se edelleen EU alueen pienimpiä. Suomen onkin todettu olevan maahanmuuton vastaavassa tilanteessa kuin Länsi Euroopan maat muutama vuosikymmen sitten. Suomeen muuttavien taustat ja tulosyyt ovat moninaiset. Suomessa suurimmat yksittäiset maahanmuuttajaryhmät ovat venäläiset, virolaiset, ruotsalaiset, somalialaiset ja kiinalaiset. Myös arabian, kurdin ja albaniankielisiltä alueilta tulleita maahanmuuttajia on suhteellisen paljon. Lähtömaan lisäksi myös maahantulon syyt vaihtelevat. Ulkomaalaisia tulee Suomeen perhesyiden vuoksi, paluumuuttajina, turvapaikanhakijoina, pakolaisina ja työn takia. Erityisesti perhesyyt ovat 2000 luvun alkuvuosina korostuneet, mutta aivan viime aikoina hieman enemmän oleskelulupia on myönnetty työn perusteella. Samoin kuin syntyperäisessä väestössä, myös maahanmuuttaneiden joukossa esimerkiksi koulutustaustat ja perhemuodot vaihtelevat. 17 Tutkimusten mukaan maahantulosyy vaikuttaa kotoutumiseen ja siihen liittyviin ongelmiin uudessa maassa erityisesti oleskelun alkuvaiheessa. Suomessa maahanmuuttajien ikärakenne on hyvin nuori. Maahanmuuttajissa yli 65 vuotiaiden määrä on huomattavan pieni koko väestöön verrattuna (6 % vs. 16 %), mutta vähitellen lisääntymässä. Tästä johtuen lähitulevaisuudessa muun muassa lapsiin, perheisiin ja työelämään sekä niihin kytkeytyviin palveluihin (esim. koulutus) liittyvät kysymykset tulevat olemaan keskeisiä. Sukupuolijakauman suhteen maahanmuuttotaustaiset ei juurikaan eroa kantaväestöstä. Kuitenkin kansalaisryhmittäin tarkasteltuna sukupuolijakaumassakin on eroja. Vaikka maahanmuutto, maastamuutto ja kasvaneet muuttovirrat ovat globaali ilmiö, koskettaa monikulttuuristuminen toistaiseksi erityisesti tiettyjä alueita Suomessa. Maahanmuuttajaväestöstä noin puolet asuu Uudellamaalla. Etniset vähemmistöt keskittyvät lähinnä pääkaupunkiseudulle ja joihinkin suuriin kaupunkeihin. Maahanmuuttotaustaisten suhteellinen osuus on kuitenkin huomattavasti tätä suurempi, koska Suomen kansalaisuuden saaneet maahanmuuttajat eivät näy näissä tilastoissa. Suuressa osassa pienempiä kaupunkeja ja kuntia maahanmuuttajien määrä ja osuus on edelleen varsin vähäinen, poikkeuksena kuitenkin esimerkiksi Ahvenanmaan kunnat ) Maahanmuuttajien integroituminen suomalaiseen yhteiskuntaan elämän eri osa alueilla, Esiselvitys (2009). Sektoritutkimuksen neuvottelukunta. Työterveyslaitos, Kuntoutussäätiö, Terveyden ja hyvinvoinnin laitos. 18) Maahanmuuttajien integroituminen suomalaiseen yhteiskuntaan elämän eri osa alueilla, Esiselvitys (2009). Sektoritutkimuksen neuvottelukunta. Työterveyslaitos, Kuntoutussäätiö, Terveyden ja hyvinvoinnin laitos; Tilastokeskus. 15
16 2.2 Maahanmuuttoasioiden koordinointi Suomessa Ministeriötasolla maahanmuuttohallinnosta ja maahanmuuttopolitiikasta sekä kotouttamisen yhteensovittamisesta vastaa sisäasianministeriö. Se kehittää maahanmuuttoa kotouttamista, ihmiskauppaa ehkäisevää toimintaa ja laittoman maahanmuuton torjuntaa sekä edistää hyviä etnisiä suhteita ja etnistä yhdenvertaisuutta. Sisäasiainministeriön alaisuudessa toimii Maahanmuuttovirasto, joka käsittelee ja ratkaisee yksittäisiä henkilöitä koskevia, ulkomaalaisten maahantuloon, maassa oleskeluun, maasta poistamiseen, pakolaisuuteen ja kansalaisuuteen liittyviä asioita. Sisäasiainministeriön hallinnonalalla maahanmuuttoon liittyviä tehtäviä hoitavat myös rajavartiolaitos ja poliisi. Alueellisella tasolla maahanmuuttoa, kotoutumista ja hyviä etnisiä suhteita edistävät toimenpiteet kuuluvat ELY keskuksien vastuulle ja paikallistasolla puolestaan kunnille. Kotouttamisasioiden toimeenpano Kirjoittamishetkellä voimassa olevan lain maahanmuuttajien kotouttamisesta ja turvapaikanhakijoiden vastaanotosta (L 493/1999) mukaan kotouttamisasioiden toimeenpano toteutuu siten, että sisäasiainministeriö ohjaa elinkeino, liikenne ja ympäristökeskuksia, joilla on alueellinen vastuu maahanmuutto ja kotouttamisasioista. Kunnalla on alueellaan yleis ja yhteensovittamisvastuu maahanmuuttajien kotouttamisen kehittämisestä, suunnittelusta ja seurannasta. Kunta järjestää kotoutumista edistäviä ja tukevia toimenpiteitä ja palveluja maahanmuuttajille. 19 Kotouttamisen tarkoitus on tarjota maahanmuuttajalle mahdollisimman pian maahantulon jälkeen mahdollisuus hankkia suomalaisen yhteiskunnan aktiivisen ja tasavertaisen jäsenen tarvitsemat valmiudet. Kotouttamisen tavoitteena tulee olla maahanmuuttajan oman aktiivisuuden edistäminen. Onnistuneessa kotoutumisessa maahanmuuttaja saavuttaa muun väestön kanssa tasavertaisen aseman yhteiskunnassa niin oikeuksien kuin velvollisuuksienkin osalta. Suomalaisessa kotouttamispolitiikassa on yleensä korostettu kielitaidon saavuttamista ja työllistymistä Vieraskieliset äänioikeutettuina Vieraskieliset muodostavat kasvavan osan niin eduskunta, ja kunnallisvaalien kuin Euroopan parlamentin vaalienkin äänestäjäkunnasta Suomessa. Erilaisista osallistumisen kehyksistä ja oikeuksista johtuen osallistujien joukko muodostuu eri yhteyksissä erilaiseksi. Eduskuntavaaleissa osallistumisoikeus on Suomen kansalaisilla. Euroopan parlamentin vaaleissa puolestaan EU maiden kansalaiset ovat oikeutettuja osallistumaan ja asuessaan toisessa jäsenmaassa he voivat valita, äänestävätkö asuinmaassaan vai siinä maassa, jonka kansalaisuus heillä on. Kunnallisvaaleissa osallistumisoikeus on kaikilla Suomessa pysyvästi asuvilla kansalaisuudesta riippumatta. EU:n ja Pohjoismaiden ulkopuolisten maiden kansalaisilta vaaditaan kuitenkin, että heillä on ollut kotikuntalain (L 201/1994) mukainen kotipaikka suomalaisessa kunnassa vähintään kahden vuoden ajan. Osallistumisoikeuden ulkopuolelle jäävät siten ihmiset, joiden oleskelu Suomessa on määritelty väliaikaiseksi, vaikka se olisikin kestänyt pitkään. 19) Uusi kotoutumislaki astuu voimaan vuoden 2011 aikana. 20) Ks. esim. 16